EkBass/fiwiki-20250220-pages-articles huggingface dataset:
Robert Bárány

Robert Bárány (1876 – 1936) oli itävaltalainen lääketieteilijä. Hän sai lääketieteen Nobelin palkinnon vuonna 1914 tasapainoelimiin liittyvistä tutkimuksistaan. Bárány syntyi, kasvoi ja opiskeli Wienissä, mutta vietti muutamia vuosia Saksassa suoritettuaan lääketieteen tutkintonsa vuonna 1900. Saadessaan tiedon Nobelista hän oli venäläisellä sotavankileirillä; hän oli toiminut Itävallan armeijan siviililääkärinä. Punaisen ristin ja Ruotsin prinssin pyynnöstä hänet vapautettiin. Elämänsä loppupuolella hän asui Ruotsissa ja työskenteli Uppsalan yliopistossa. Bárány oli korvatautien dosentti Wienin yliopistossa. Hän tutki etupäässä sisäkorvassa olevan tasa- painoelimen (vestibulaarielin) fysiologiaa ja patologiaa sekä pikkuaivojen tauteja, ja teki alallaan siksi huomattavia ja käänteentekeviä havaintoja, että hän sai ansioidensa tunnustukseksi jo 38-vuotiaana vuoden 1914 Nobel- palkinnon. Hän oli tällöin itse venäläisten sotavankina Kaspianmeren takaisella alueella sijaitsevassa Mervin kaupungissa. Hän oli tutkijankiinnotuksesta-mennyt vapaaehtoisena lääkärinä Itävalta-Unkarin armeijaan ja joutunut sotavangiksi Przemyslin linnoituksessa.Bárány, Robert, Tietosanakirja. Osa 11, palsta 134. Tietosanakirja-osakeyhtiö 1922 == Lähteet == Luokka:Itävaltalaiset lääkärit Luokka:Vuonna 1876 syntyneet Luokka:Vuonna 1936 kuolleet Luokka:Nobelin fysiologian tai lääketieteen palkinnon saajat
Laulut kuin unta

__NOTOC__ Laulut kuin unta on Jere & The Universe -yhtyeestä tutun Jere Ijäksen ensimmäinen sooloalbumi. Se julkaistiin 28. lokakuuta 2009. == Kappaleet == Kaikki kappaleet kirjoittanut Jere Ijäs. #Meteorologi #Minä ja Sandra Dee #Mun laulut on vain unta #Kaikki mitä sanot elämästä #Jos pilvet on haihtuneet #Ketään ei voi palella #Minun pitää unohtaa #Naarmu #Kuumeessa #Pakko kuunnella #Vieras syli #Saahan koettaa == Kokoonpano == * Jere Ijäs – laulu, kosketinsoitin, kitara, tamburiini, taustalaulu, tuottaja, miksaaja, masteroija * Janne Kasurinen – kitara * Antti Koivula – bassokitara, taustalaulu * Joni Leino – rummut * Risto Kumpulainen – piano, kosketinsoitin, taustalaulu * Jyri Sariola – tuottaja, äänittäjä, miksaaja, masteroija, shaker, tamburiini == Arvostelut == * Desibeli.net: Desibeli.net: Levyarvio * Soundi: Soundi: Levyarvio == Aiheesta muualla == * Laulut kuin unta discogs.com -sivustolla == Lähteet == * Edel Records Finland - Laulut kuin unta === Viitteet === Luokka:Vuoden 2009 esikoisalbumit Luokka:Suomalaiset popalbumit
Pueraria mirifica

Pueraria mirifica on Aasiassa kasvava kudzujen eli kudzupapujen sukuun kuuluva hernekasvi, jonka juuria on käytetty rohdoksena. Pueraria mirifica on isokokoinen köynnöskasvi. Sillä on kolmilehdykkäiset, kiiltävät lehdet, violetit kukat, karvaiset palkohedelmät ja myhkyräiset, päältä ruskeat, sisältä valkoiset juuret. Se kasvaa Thaimaan sademetsissä.Anthony C. Dweck The Pueraria family with special interest in Pueraria mirifica Personal Care Magazine 3, 1, p.7-10. (2002). Kasvin valkoisista juurista kuivattua jauhetta on käytetty perinteisesti osana Thaimaan kansanlääkintää nuorentavana ravintolisänä sekä miehille että naisille Subcharoen, P, and Chthaputti, A, Thai Traditional Medicine Kingdom of Thailand Pueraria mirifica -lajia on tieteellisesti tutkittu erityisesti Thaimaassa, jossa sen on osoitettu vähentävän vaihdevuosivaivoja, kuten kuumia aaltoja, unihäiriöitä, kuivaa ihoa, korkeaa veren kolesterolia, amenorreaa sekä emättimen kuivuusoireita. Lajin on myös todettu estävän osteoporoosia hormonikorvaushoidon tapaan.Pueraria, drugs.com Kasvia sisältäviä ravintolisiä on vedetty Suomessa ja eräissä muissa Euroopan maissa pois markkinoilta, koska niiden ominaisuuksia ei tunneta riittävän hyvin.Uuselintarvikkeeksi katsottua Pueraria mirifica -kasvia ravintolisissä Evira 8.10.2009 == Lähteet == == Aiheesta muualla == * Valokuvia Luokka:Hernekasvit
Pleo

Pleo on tekoälyllä varustettu robottidinosaurus, joka voi nähdä, kuulla, kävellä, matkia tunteita ja toimia vuorovaikutuksessa ympäristönsä kanssa. Pleo painaa 1,5 kg ja on 33 cm pitkä, ja sen esikuvana on ollut camarasauruksen poikanen. Amerikkalainen valmistaja Ugobe luokittelee Pleon Life Form -tuotteeksi, jolle ominainen tunnuspiirre on oman "persoonallisuuden" kehittyminen. Pleon käyttäytyminen perustuu ohjelmistoon, jonka valmistaja kuvaa yhdistävän "perustarpeet" ja "vaistot" (kuten nälkä, uni, leikkiminen ja tutkiminen) ulkoisiin ärsykkeisiin kuten ääni, valo, kosketus ja värit. Pleolla on stereokuulo, ja infrapunasensorin avulla se huomaa esteet ja objektit, eikä se esimerkiksi kävele pöydän reunan yli. Ugobe käytti Pleon kehitystyöhön yli miljoona dollaria. http://www.botmag.com/articles/02-26-07_Ugobe_Pleo.shtml Se esiteltiin helmikuussa 2006 DEMO-konferensissa Scottsdalessa, Arizonassa. Pleon pääsuunnittelija on Caleb Chung, joka oli myös mukana suunnittelemassa 2000-luvun vaihteessa suosittua lelua, Furbya. Yhdysvalloissa Pleon hinta oli vuonna 2008 noin 350 dollaria. ==Teknisiä tietoja== * 2 kpl 32-bittisiä mikroprosessoreja * 4 kpl 8-bittisiä mikroprosessoreja * 14 moottoria * Kameraan perustuva näkö: Valon havainnointi ja navigointi * 8 sensoria ihossa: Pää, leuka, olkapäät, selkä ja jalat * 4 jalkapohjakytkintä * 14 force- feedback sensoria * Mini USB -portti ladattavaa materiaalia varten * SD- korttipaikka Pleon lisämateriaalia varten * Infrapunavastaanotin kahden Pleon väliseen kommunikointiin * Kaksi kaiutinta * Ladattava NiMH-akku == Lähteet == ==Aiheesta muualla== * The Ugobe Pleo Robotic Dinosaur Review * Robot Exclusive! - Inside the Ugobe Pleo * Bob the Pleo forum * Pleo in Ukraine * RobotsRule * Pleo News Blog * Pleo videos Luokka:Robotit Luokka:Leikkikalut
Cholet Basket

Cholet Basket on cholet'lainen koripalloseura. == Historia == Seura perustettiin vuonna 1975. Kauden 1987–1988 jälkeen Cholet nousi pääsarjaan. Vuosina 1998 ja 1999 seura voitti Ranskan cup-mestaruuden. Kaudella 2008–2009 seura oli EuroChallengen finaalissa, mutta hävisi sen italialaiselle Virtus Bolognalle. Kauden 2009–2010 päätteeksi seura voitti ensimmäisen Ranskan mestaruutensa. == Lähteet == == Aiheesta muualla == * Virallinen kotisivu Luokka:Ranskalaiset koripalloseurat Luokka:Vuonna 1975 perustetut urheiluseurat Luokka:Maine-et-Loire
Kimmo Vyyryläinen

Kimmo Vyyryläinen (s. 25. heinäkuuta 1962 Kaarina) on suomalainen koripallovalmentaja ja koripalloilija. == Ura == Vyyryläinen pelasi SM- sarjassa vuosina 1982–1998. Aktiiviuransa hän lopetti vuonna 2003, jolloin hän pelasi vielä Kaarinan Urassa I-divisioonassa. Vyyryläinen on valmistunut Vierumäen urheiluopistolta ammattivalmentajaksi vuonna 2004. Kaudet 2000–2003 hän toimi divarissa Kaarinan Uran päävalmentaja ennen siirtymistään pääsarjassa pelanneen Korihaiden päävalmentajaksi. Valmennettuaan pääsarjassa hän siirtyi takaisin divariin Turun NMKY:n päävalmentajaksi. Marraskuussa 2007 Vyyryläinen erosi päävalmentajatehtävistään, koska seurajohdon ja hänen mielipiteensä erosivat toisistaan. Kaudeksi 2008–2009 hän teki paluun Uran päävalmentajaksi. Kauden 2010–2011 Vyyryläinen toimi Salon Vilppaan päävalmentajana. == Lähteet == Luokka:Suomalaiset koripalloilijat Luokka:Suomalaiset koripallovalmentajat Luokka:Vuonna 1962 syntyneet Luokka:Elävät henkilöt
Pyhä (Mietoinen)

Pyhä, vakiintuneelta nimeltään Pyhe, joskus myös Pyhö on kylä ja taajama Mynämäen kunnan Mietoisissa, Varsinais-Suomessa. Se sijaitsee Laajoen rannalla. Pyhä-nimitystä käytetään myös koko sitä ympäröivästä taajama- alueesta. Pyhän kylä käsittää kuitenkin vain pienen osan alueesta, sillä suuri osa taajamasta sijaitsee läheisten Saaren ja Valaskallion kylien alueella.Kauko-Vainio: Mietoisten kulttuurimaisema ja vanha rakennuskanta, s. 120 ==Historia== Kylässä on historiallisen ajan alussa ollut kaksi yhden manttaalin tilaa, jotka olivat rälssimaana 1500-luvulla. Saman vuosisadan lopulla tilat olivat myös vähän aikaa kuninkaan omaisuutta. Tiloista muodostettiin säterit 1600-luvun alussa, mutta toinen tiloista autioitui vuosisadan aikana.Lahtinen: Mietoinen ja muu maailma Seuraavalla vuosisadalla, 1700-luvulla kylässä oli lähteiden mukaan jälleen kaksi tilaa, Haakari ja Punta eli Isotalo. Haakari ostettiin perintötilaksi 1760-luvulla ja jaettiin Ylis- ja Alishaarin tiloiksi. Myös Punnan tila jaettiin Ylis- ja Alispunnaksi. Alun perin molempien Haakarin tilojen talouskeskukset sijaitsivat vierekkäin, mutta myöhemmin Ylishaakarin rakennukset siirrettiin kauemmas kylätontista. Ylispunta puolestaan hävisi 1900-luvun alussa ja niiden paikalle rakennettiin Mietoisten maamiesseurantalo vuonna 1922. Kylän mailla asui vuosisadan alussa myös lukuisia mäkitupalaisia. ==Kylämaisema ja luonto== Laajoen laaksoon rakentunut kyläkeskus on rakenteeltaan tiivis ja se on säilyttänyt hyvin 1920-luvulla muodostuneen ilmeensä. Kylään myöhemmin rakennetut talot on pystytetty pääosin Pyhäntien varteen. Kylän pohjois- ja itäpuoli muodostuvat laajoista peltoaukeista. === Ilmasto === Pyheen vuotuinen vuorokauden keskimääräinen ylin lämpötila on koko Suomen korkein. ==Kylän ja taajaman palvelut== Varsinainen Pyheen kylä sijaitsee alueen pohjoisosassa, jossa sijaitsee muun muassa Mietoisten maamiesseurantalo. Pyhäntien varressa ja Valaskallion kylässä sijaitsevassa 1909 rakennetussa ja 1930 laajennetussa Pyhän koulussa on ala-aste ja sen yhteydessä päiväkoti.Mietoisten kunta: Pyhän koulu - Koulu tänään Kylän eteläpuolella, Lauttanpään puretun höyrylaivalaiturin läheisyydessä eli nykyisen Kustavin- ja Pyhäntien risteyksessä puolestaan sijaitsee talkoovoimin rakennettu Pyheen kylätori. ==Lähteet== * * * ===Viitteet=== Luokka:Mietoisten kylät Luokka:Varsinais- Suomen maakunnan taajamat
Mustan laguunin hirviö

Mustan laguunin hirviö () on vuonna 1954 valmistunut Jack Arnoldin ohjaama yhdysvaltalainen tieteiskauhuelokuva. Tarinassa tutkimusryhmä löytää Amazonilta oudon olion käden, ja olio paljastuu hirviöksi, ”kalaihmiseksi”, joka rakastuu erääseen ryhmän jäsenistä. Elokuva on mustavalkoinen, ja se kuvattiin kolmiulotteisena. == Rooleissa == == Aiheesta muualla == * Luokka:Vuoden 1954 yhdysvaltalaiset elokuvat Luokka:Yhdysvaltalaiset tieteiskauhuelokuvat Luokka:Jack Arnoldin ohjaamat elokuvat Luokka:3D-elokuvat Luokka:Elokuvat hirviöistä Luokka:Yhdysvaltalaiset mustavalkoelokuvat
Wilhelm Tell (televisiosarja)

Wilhelm Tell () on Anthony Horowitzin luoma seikkailupainotteinen televisiosarja, jota kuvattiin kahden tuotantokauden verran vuosina 1987–1989. Sarjan tuottivat yhdysvaltalaiselle The Family Channelille Steven North ja Richard Schlesinger yhteistyössä ranskalaisen FR3-televisioyhtiön kanssa. Kuvauspaikkana toimi Ranska. Tarina asettuu 1300-luvun Itävaltaan. Wilhelm Tell (Will Lyman) taistelee selviytyäkseen pahaa kuvernööriä, Gessleriä (Jeremy Clyde) vastaan, jonka aikomuksena on riistää oikeudet paikallisilta kyläläisiltä. Kaikki alkaa kun Tellin poika, Matthew (David Barry Gray), hankkiutuu hankaluuksiin Gesslerin sotilaiden kanssa. Lopulta Wilhelm Tellin ainoaksi keinoksi pelastaa poikansa on itse ampua omena jalkajousella hänen päänsä päältä. Tästä alkaa tarina jossa Wilhelm Telliä viedään erinäisiin seikkailuihin 72:n jakson verran. == Rooleissa == * William Tell – Will Lyman * kuvernööri Hermann Gessler – Jeremy Clyde * Blade – Melinda Mullins * Roland – Valentine Pelka * Matthew Tell – David Barry Gray * Katrina Tell – Anne Lonnberg * Tyroll – Hans Meyer * Horst – Nick Brimble * Conrad – John Otway * Arris – Robert Addie * Stefan – Conrad Phillips * Weevil – Bernard Spiegel * Ambrose – Bertie Cortez * Eleanor – Dana Barron == Vierailijoita == * keisari – Guy Rolfe * Ignatius – Johnny Crawford * Gaston – Brian Blessed * prinsessa – Valerie Steffen * kaartinkapteeni – Steve Buscemi * François Arconciel – Roger Daltrey * Sara Guidotti – Sarah Michelle Gellar == Aiheesta muualla == * Fanisivut Luokka:Yhdysvaltalaiset televisiosarjat
Odessa (järjestö)

ODESSA (sak. Organisation der ehemaligen SS-Angehörigen eli Entisten SS- jäsenten järjestö) on salaseura, joka perustettiin toisen maailmansodan loppupuolella tarkoituksena pelastaa korkea-arvoisia tai varakkaita Saksan kansallissosialistisen työväenpuolueen kannattajia uhkaavalta vankeudelta. Frederick Forsyth kirjoitti 1972 aiheeseen liittyvän romaanin Odessan miehet, josta sovitettiin samanniminen elokuva Odessan miehet vuonna 1974. Myös kirjailija Ira Levin käsittelee Odessaa kirjassan Mengelen pojat vuodelta 1976, josta on tehty myös elokuva nimeltä Brasilian pojat. ==Lähteet== * * * ===Viitteet=== ==Kirjallisuutta== * * Luokka:SS Luokka:Saksan historia Luokka:Salaseurat
Anders Kallur

Anders Kallur (s. 6. kesäkuuta 1952 Ludvika, Ruotsi) on uransa lopettanut ruotsalainen jääkiekkoilija, pelipaikaltaan hyökkääjä. Kallur pelasi kaudet 1975–1979 kotimaansa pääsarjassa Elitserienissä ja edusti sinä aikana MODOta, Södertäljea ja Djurgårdensia. Kaudeksi 1979–1980 Kallur teki sopimuksen NHL:n New York Islandersin kanssa. Kalluria ei koskaan varattu NHL:ään, vaan hän teki sopimuksen vapaana pelaajana. Kallur pelasi koko kuusi kautta kestäneen NHL-uransa Islandersissa ja voitti neljällä ensimmäisellä kaudellaan kullakin Stanley Cupin. Yhdessä Stefan Perssonin kanssa hän oli ensimmäinen eurooppalainen Stanley Cup-voittaja. Nykyisin Kallur toimii Islandersin kykyjenetsijänä. Kallurin tyttäret Jenny ja Susanna ovat menestyneitä yleisurheilijoita. == Tilastot == 1975–76 MODO Hockey SEL 36 11 16 27 33 – – – – – 1976–77 Södertälje SK SEL 31 14 9 23 28 – – – – – 1977–78 Södertälje SK SEL 30 5 7 12 10 – – – – – 1978–79 Djurgårdens IF SEL 35 25 20 45 32 4 3 3 6 2 1979–80 New York Islanders NHL 76 22 30 52 16 – – – – – Indianapolis Checkers CHL 2 0 2 2 0 1980–81 New York Islanders NHL 78 36 28 64 32 12 4 3 7 10 1981–82 New York Islanders NHL 58 18 22 40 18 19 1 6 7 8 KC 5 3 1 4 0 1982–83 New York Islanders NHL 55 6 8 14 33 20 3 12 15 12 1983–84 New York Islanders NHL 54 9 14 23 24 17 2 2 4 2 1984–85 New York Islanders NHL 51 10 8 18 26 10 2 0 2 0 NHL yhteensä 372 101 110 211 149 78 12 23 35 32 == Lähteet == * * * Luokka:Ruotsalaiset jääkiekkoilijat Luokka:Vuonna 1952 syntyneet Luokka:Elävät henkilöt
Steve Kmak

Steve "Fuzz" Kmak (s. 1970) on amerikkalainen basisti, joka on Disturbedin entinen basisti. Hän oli Disturbedin jäsen vuosina 1996–2003. Kmakilla on vaimo ja kaksi lasta. Luokka:Yhdysvaltalaiset basistit Luokka:Vuonna 1970 syntyneet Luokka:Elävät henkilöt
Niels K. Jerne

Niels Kaj Jerne (23. joulukuuta 1911 – 7. lokakuuta 1994) oli tanskalainen immunologi. Hän sai yhdessä Georges J. F. Köhlerin ja César Milsteinin kanssa Nobelin lääketieteen palkinnon vuonna 1984 työstään immuunijärjestelmän tutkimuksessa ja monoklonaalisten vasta-aineiden tuottamisesta. Jerne syntyi vuonna 1911 Lontoossa, jonne hänen vanhempansa olivat muuttaneet Tanskasta vuotta aiemmin. Ensimmäisen maailmansodan aikana perhe muutti Alankomaihin ja Jerne vietti nuoruutensa Rotterdamissa. Opiskeltuaan kaksi vuotta fysiikkaa Leidenin yliopistossa Jerne muutti Kööpenhaminaan ja vaihtoi opiskelualansa lääketieteeseen. Hän valmistui Kööpenhaminan yliopiston lääketieteellisestä vuonna 1947 ja vuonna 1951 hän väitteli tohtoriksi aiheenaan vasta-aineiden affiniteetti eli sitoutumisvoima. Vuosina 1943–1956 Jerne oli tutkijana Tanskan Kansallisessa Seerumi-instituutissa ja tänä aikana hän kehitteli vasta-aineiden kehittymisteorian, mistä hän sai kansainvälistä tunnustusta. Vuonna 1956 hän meni Geneveen Maailman terveysjärjestöön biologisten standardien ja immunologian osastojen johtajaksi. Vuonna 1962 Jerne lähti neljäksi vuodeksi Yhdysvaltoihin Pittsburghin yliopistoon mikrobiologian professoriksi ja mikrobiologian osaston johtajaksi. Hän jatkoi Maailman terveysjärjestössä immunologian asiantuntijapaneelissa Yhdysvaltoihin muuttamisen jälkeenkin. Vuonna 1966 Jerne palasi Eurooppaan, kokeellisen terapian professoriksi Frankfurtin Johann Wolfgang Goethe -yliopistoon. Vuonna 1969 hän vaihtoi jälleen työtään siirtyen Sveitsin Baseliin, jossa hän toimi Baselin Immunologian Instituutin johtajana eläkkeelle siirtymiseensä saakka vuoteen 1980. 1970- ja 1980-luvuilla Jerne oli immuunijärjestelmän teorian kehittelyn uranuurtajia. Hän oli monien yliopistojen kunniatohtori ja monien tiedeyhteisöjen jäsen. Jerne avioitui kolme kertaa ja hänellä oli kolme poikaa: Ivar (s. 1936) ja Donald (s. 1941) Tjek Jernen kanssa ja Andreas Wettstein (s. 1971) Gertrud Wettsteinin kanssa. == Aiheesta muualla == * Niels K. Jernen esittely Nobelprize.org-sivustolla. Luokka:Tanskalaiset biologit Luokka:Immunologit Luokka:Ranskan tiedeakatemian jäsenet Luokka:Nobelin fysiologian tai lääketieteen palkinnon saajat Luokka:Tanskalaiset professorit Luokka:Vuonna 1911 syntyneet Luokka:Vuonna 1994 kuolleet
Raino Pesu

Raino Pesu (s. 15. lokakuuta 1972 Joutseno) on suomalainen hiihto- ja pyöräsuunnistaja. Hiihtosuunnistuksessa Lounais-Hämeen Rastia ja pyöräsuunnistuksessa Hiiltomiehiä edustavaa Pesua valmensi Paavo Valkonen. Lillehammerin hiihtosuunnistuksen MM-kilpailuissa 1996 Pesu voitti pronssia lyhyeltä matkalta. Kaksi vuotta myöhemmin Windischgarstenissa hän voitti lyhyen matkan maailmanmestaruuden. Hiihtosuunnistuksen maailmancupin kokonaiskilpailun hän voitti vuonna 1999. Borovetzin MM-kilpailuissa 2002 hän voitti pronssia pitkältä matkalta ja sprintistä. Lisäksi hän on voittanut viestihopeaa vuonna 1994 Val di Nonissa, 1996 Lillehammerissa, 2000 Krasnojarskissa ja 2002 Borovetzissa sekä viestipronssia vuonna 1998 Windischgarstenissa. Pyöräsuunnistuksen MM-kilpailuissa Fontainebleaussa 2002 hän voitti pronssia viestistä. Raino Pesu on naimisissa hiihto- ja pyöräsuunnistuksen maailmanmestarin Mervi Pesun kanssa. == Lähteet == Luokka:Suomalaiset hiihtosuunnistajat Luokka:Suomalaiset pyöräsuunnistajat Luokka:Vuonna 1972 syntyneet Luokka:Elävät henkilöt
Stereo

Stereo voi viitata mm. seuraaviin asioihin: * Stereoääni, 1950-luvun lopulta lähtien yleistynyt kahden kanavan käyttö äänentoistossa, ja sitä hyödyntävät laitteet ja tuotteet * Stereo, Anna Abreun musiikkikappale, julkaistu albumilla Rush maaliskuussa 2011 ja singlenä saman vuoden elokuussa * Stereo, David Cronenbergin 1969 ohjaama elokuva * STEREO, NASAn 2006 laukaistu luotainpari * Stereo MCs, 1985 perustettu brittiläinen electronica-yhtye * In Stereo, Bomfunk MC’s -yhtyeen 1999 julkaistu esikoisalbumi ja sen nimikappale * The Stereo, 1999 perustettu yhdysvaltalainen rock-yhtye * Stereo, suomalainen EDM-duo * Maria Stereo, suomalaisen kuvanveistäjä Maria Heinosen taiteilijanimi == Katso myös == * Stereo Love, Edward Mayan ja Vika Jigulinan musiikkikappale * Stereogeometria eli avaruusgeometria * Stereografia eli perspektiivinen piirtäminen * Stereografinen projektio, eräs geometrinen kuvaus, jota käytetään mm. karttaprojektiona * Stereogrammi, optisten harhojen laji * Stereoisomeria eli avaruusisomeria, eräitten aineitten kemiallinen ominaisuus * Stereokamera, stereokuvien ottamiseen soveltuva valokuvauskone * Stereokemia, kemian osa-alue * Stereokuva * Stereometri, eräs mittauslaite * Stereometria eli mittaava avaruusgeometria * Stereomikroskooppi, eräs optinen suurennin * Stereophonics, brittiläinen rock-yhtye * Stereoskooppi * Stereoskopia * Stereotypia eli yleistys * Stereotypia (kirjapaino) * Stereotyyppi
August Krogh

Schack August Steenberg Krogh (15. lokakuuta 1874 – 13. syyskuuta 1949) oli tanskalainen fysiologi ja eläintieteilijä. Hän sai lääketieteen Nobelin palkinnon vuonna 1920 hiussuonia koskevista tutkimuksistaan. Krogh aloitti Kööpenhaminan yliopistossa lääketieteen opinnot 1893, mutta vaihtoi pääaineensa eläintieteeseen. Valmistuttuaan hän pääsi fysiologi Christian Bohrin (Niels Bohrin isä) assistentiksi. Vuonna 1908 Krohnista tuli eläinlääketieteen apulaisprofessori ja kahdeksan vuotta myöhemmin varsinainen professori, jona hän toimi vuoteen 1945 asti. Krogh tutki urallaan monenlaisia asioita, joista monet liittyivät eliöiden kaasujen vaihtoon. Väitöskirjassaan 1903 hän tutki aihetta sammakoilla ja kolme vuotta myöhemmin hänen tutkimuksensa keuhkojen kaasujen vaihdon mekanismista palkittiin arvostetulla Itävallan tiedeakatemian Seegen-palkinnolla. Hän jatkoi tutkimusta osin yhteistyössä vaimonsa Marie Kroghin kanssa ja kirjoitti teoksen The Respiratory Exchange of Animals and Man vuonna 1916. Hänen tutkimuksensa palkittiin Nobelilla 1920, jonka jälkeen Krogh jatkoi vielä tutkimusta ja julkaisi laajemman The Anatomy and Physiology of the Capillaries -teoksen 1922. Krogh teki myös lukuisia teknisiä innovaatioita. Hänen kehittämäänsä tallentavaa spirometria käytetään sairaaloissa ja hän kehitti myös muun muassa tarkkuuspipetin, hengityskojeen ja paransi kaasujen analysointimenetelmiä. Krogh nimitettiin useiden yliopistojen kunniatohtoriksi ja hän oli useiden tiedeakatemioiden, muun muassa Tanskan tiedeakatemian ja Royal Societyn, jäsen. Krogh meni naimisiin Marie Jörgensenin kanssa 1905. Hän oli myös arvostettu tutkija. He saivat neljä lasta. Krogh kuoli Kööpenhaminassa syyskuussa 1949. == Lähteet == Luokka:Tanskalaiset lääkärit Luokka:Vuonna 1874 syntyneet Luokka:Vuonna 1949 kuolleet Luokka:Nobelin fysiologian tai lääketieteen palkinnon saajat
Kalifornian yliopisto (Santa Barbara)

Kalifornian yliopisto, Santa Barbara (UCSB) on julkinen tutkimusyliopisto, joka kuuluu Kalifornian yliopisto -systeemiin. UCSB on jakaantunut viiteen eri laitokseen. Opiskelijoita siellä on yhteensä 17 726 ja jatko-opiskelijoita 2 833. Kampuksen pinta-ala on 4,1 km². UCSB perustettiin vuonna 1905 itsenäisenä opettajien opistona, mutta liittyi vuonna 1944 Kalifornian yliopisto -järjestelmää. Yliopiston nykyinen nimi otettiin käyttöön vuonna 1958. Yliopisto saa rahoituksensa useasta lähteestä, kuten valtion obligaatioista, tiedekunnan tutkimusrahoista, opiskelijamaksuista ja lahjoittajilta. ==Lähteet== ==Aiheesta muualla== * UCSB:n kampuskartta Luokka:Kalifornian yliopistot ja korkeakoulut Luokka:Santa Barbaran piirikunta
Stereoääni

Stereoääni, 2-kanavainen ääni tai yleisemmin pelkkä stereo, tarkoittaa äänentoistossa kahden kaiuttimen, vasen ja oikea sekä vähintään kahden äänikanavan käyttämistä. Stereolla tyypillisimmin lisätään musiikin tilavaikutelmaa sijoittamalla instrumentit, kaiut ja muut efektit stereokuvan eri kohtiin. Stereofoninen äänentoisto perustuu niin sanottuun phantom- eli lumevaikutelmaan, jossa kahden kaiuttimen välille kuvitellulta janalta (ns. stereokannalta) kuulostaa tulevan ääntä, samoin kuin itse kaiuttimien suunnastakin. Todellisuudessa kaiuttimien väliseltä alueelta ei kuitenkaan koskaan kuulu mitään, vaan kaikki ääni tulee aina vain joko vasemmasta tai oikeasta kaiuttimesta. Tämän lumeilmiön eli uskottavan stereokannan vaikutelman syntyminen riippuu ratkaisevasti äänityksen yhteydessä käytetystä mikrofonisijoittelusta, samoin kuin itse kaiuttimien sijoittelusta kuunteluhuoneessa. Yleensä parhaana kaiutinsijotteluna pidetään sellaista, jossa kaiuttimet ovat kuulijaa kohti käännetyt ja sijaitsevat tasakylkisen kolmion kahdessa kulmassa samalla, kun kuulija itse on kolmion kolmannen kulman kohdalla. Kuulokkeiden synnyttämä stereovaikutelma poikkeaa suuresti kaiuttimien tuottamasta. Suurin ero on siinä, että kuulokekuuntelussa kuulijan eteen ei muodostu uskottavan kuuloista stereokantaa, vaan kannan keskelle sijoitetut äänet kuulostavat tulevan ikään kuin kuulijan pään sisältä tai takaa. Tosin tässäkin alkuperäisäänityksen tekniikka vaikuttaa suuresti kuunteluvaikutelmaan; parhaiten kuulokestereossa "toimivat" ns. keinopää- äänitteet, jotka on alun perinkin taltioitu ihmispäätä anatomisesti muistuttavan mikrofonitelineen avulla. Ensimmäiset stereoäänilevyt ilmestyivät Yhdysvalloissa vuonna 1958. Ensimmäiset stereofonisten radiolähetysten standardit hyväksyttiin vuonna 1961, ja tv-lähetysten standardit vuonna 1984. Nykyisin stereoääntä käytetään lähes kaikessa sähköisessä mediassa, kuten CD- musiikissa, televisiossa ja äänenpakkaustiedostoissa. ==Katso myös== * Hifi * Monoääni * Ortoperspekta * Monikanavaääni (Surround) * Binauraalinen ääni * Monauraalinen ääni * Joint stereo ==Kirjallisuutta== * Luokka:Äänentoistotekniikka
Zen ja jousella ampumisen taito

Zen ja jousella ampumisen taito () on saksalaisen filosofian professorin Eugen Herrigelin kirjoittama kirja kokemuksistaan japanilaisen jousimestarin Awan opetuksessa Japanissa 1920-luvulla. Teosta pidetään länsimaisen zen- kirjallisuuden klassikkona. == Lähteet == Luokka:Kirjat filosofiasta
Gerry Anderson (täsmennyssivu)

Gerry Anderson voi tarkoittaa seuraavia henkilöitä: * Gerry Anderson, brittiläinen tuottaja * Gerry Anderson, yhdysvaltalainen tuottaja * Gerry Anderson, pohjoisirlantilainen toimittaja
Luke McCormick

Luke Martin McCormick (s. 15. elokuuta 1983) on brittiläinen jalkapallomaalivahti. McCormick edustaa Englannin ykkösliigan Plymouth Argylea toimien seuran kapteenina. 7. kesäkuuta 2008 McCormick ajoi humalassa ylinopeudella M6-moottoritietä Range Rover -maastoautollaan osuen Toyota Previa -tila-autoon, joka suistui törmäyksen voimasta ulos tieltä. McCormickin aiheuttamassa kuolonkolarissa menehtyivät Toyotassa matkustaneet 8– ja 10–vuotiaat veljekset Ben ja Arron Peak. Toyotan kuljettajana ollut isä Philip Peak sai vakavia pysyviä vammoja. Lokakuussa 2008 McCormick tuomittiin seitsemän vuoden ja neljän kuukauden vankeuteen. McCormick vapautui vankilasta vuonna 2012 ja jatkoi jalkapallouraansa edustaen lyhyesti Truro Citya ja Oxford Unitedia ennen paluutaan Plymouthiin. == Lähteet == Luokka:Englantilaiset jalkapallomaalivahdit Luokka:Brittiläiset rikolliset Luokka:Vuonna 1983 syntyneet Luokka:Elävät henkilöt
Gerry Anderson

Gerry Anderson (14. huhtikuuta 1929 Lontoo, Iso-Britannia – 26. joulukuuta 2012) oli brittiläinen tuottaja, käsikirjoittaja ja ohjaaja. Puolisonsa Sylvia Andersonin kanssa hän loi muun muassa televisiosarjat Myrskylinnut, UFO ja Avaruusasema Alfa. Anderson ryhmineen kehitti supermarionaatiotekniikan, jota käytettiin ensimmäisen kerran lastensarjassa Four Feather Falls. Tekniikkaa käytettiin edelleen kehitettynä sarjoissa Supercar, Fireball XL5 ja Myrskylinnut. ==Lähteet== ==Aiheesta muualla== * * Fanderson - The Official Gerry Anderson Appreciation Society * Gerry Anderson Encyclopedia Luokka:Brittiläiset televisiokäsikirjoittajat Luokka:Brittiläiset televisiotuottajat Luokka:Televisio-ohjaajat Luokka:Vuonna 1929 syntyneet Luokka:Vuonna 2012 kuolleet
Simon Sebag-Montefiore

thumb|Simon Sebag-Montefiore (2010). Simon Sebag-Montefiore (s. 1965) on brittiläinen historioitsija ja kirjailija. Hänet tunnetaan lukuisista historiallisista tietokirjoistaan, joiden lisäksi hän on kirjoittanut romaanin Sashenka (2008). Hän on Royal Society of Literaturen jäsen. Sebag-Montefiore opiskeli Harrow Schoolissa ja Cambridgen yliopiston Gonville and Caius Collegessa. Hänen kirjojaan on käännetty lukuisille kielille. Ne ovat olleet kansainvälisiä myyntimenestyksiä ja tuoneet kirjoittajalleen palkintojakin. Hän asuu Lontoossa vaimonsa Santa Montefioren ja kahden lapsensa kanssa.Simon Sebag Montefiore Sebag-Montefioren historiallisia teoksia ovat muiden muassa Stalin – punaisen tsaarin hovissa, Ruhtinas Potemkin ja Katariina Suuri sekä Nuori Stalin. ==Näkemykset== Nuori Stalin -kirjassa Sebag-Montefiore esittää, että Vladimir Leninillä oli vain kaksi kyvykästä apuria: Lev Trotski ja Josif Stalin. Samassa teoksessa Sebag-Montefiore pyrkii oikaisemaan mielikuvia Stalinista georgialaisena maalaisjunttina ja korostaa, että Stalin oli poikkeuksellinen ihminen nuoruudestaan alkaen. Sebag-Montefioren mielestä ennakkoluuloinen mielikuva Trotskista historian ainoana älykkönä on väärä.Sebag-Montefiore, Simon. Nuori Stalin. == Lähteet == == Aiheesta muualla == * Sebag-Montefioren omat sivut Luokka:Brittiläiset historioitsijat Luokka:Brittiläiset kirjailijat Luokka:Royal Society of Literaturen jäsenet Luokka:Vuonna 1965 syntyneet Luokka:Elävät henkilöt
Justin Furstenfeld

Justin Steward Furstenfeld (s. 14. joulukuuta 1975 Houston, Teksas) on yhdysvaltalainen muusikko, joka tunnetaan Blue Octoberin laulajana, kitaristina ja lauluntekijänä. Hänellä oli myös aiempi yhtye, The Last Wish. Hänen koulunsa oli Teksasin Houstonin High School for the Performing and Visual Arts. Furstenfeldin kuvataidetta on ollut albumien The Answers ja History for Sale kansissa. Furstenfeld on kärsinyt mielialahäiriöstä ja sen aiheuttamista päihdeongelmista.Blue October @ Kool Haus Hän on ollut potilaana psykiatrisessa sairaalassa.Justin Furstenfeld: When the Music Strikes a Chord Blue Octoberin rumpali Jeremy Furstenfeld on hänen veljensä. Laulaa myös Tarjan uusimmalla albumilla: Colours In The Dark, kappaleella: Medusa. ==Diskografia== Sooloalbumit *Songs From An Open Book The Last Wish *Rooftop Sessions *The First of February Blue October *The Answers *Consent to Treatment *History for Sale *Foiled *Approaching Normal *Any Man in America *Sway Harvard of the South *Miracle EP Sessiomuusikkona *Canvas - Four Days Awake - "All About You" *Tarja Turunen - Colours In The Dark - "Medusa" *Zeale - FRNZ & FNGZ - "Invisible Prisons" == Lähteet == Luokka:Yhdysvaltalaiset laulajat Luokka:Yhdysvaltalaiset kitaristit Luokka:Yhdysvaltalaiset lauluntekijät Luokka:Vuonna 1975 syntyneet Luokka:Elävät henkilöt
Telinevoimistelun maailmanmestaruuskilpailut 1997

Vuoden 1997 telinevoimistelun maailmanmestaruuskilpailut käytiin Sveitsin Lausannessa 31. elokuuta – 7. syyskuuta. Kyseessä olivat ensimmäiset MM- kilpailut, joista pakolliset osiot oli karsittu pois. Suomen Jani Tanskanen teki Lausannessa historiaa voittamalla maailmanmestaruuden rekillä: Tanskasen kultamitali oli ensimmäinen suomalaisen telinevoimistelijan voittama MM-mitali 47 vuoteen. ==Mitalistit== ===Miehet=== Teline Kultaa Kultaa Hopeaa Hopeaa Pronssia Pronssia Moniottelu Ivan Ivankov 56,887 Aleksei Bondarenko 56,061 Naoya Tsukahara 56,023 Permanto Aleksei Nemov 9,625 Dimitri Karbanenko 9,550 Li Xiaopeng 9,537 Hevonen Valeri Belenki 9,700 * Éric Poujade 9,700 * Pae Gil- Su 9,700 * Renkaat Jury Chechi 9,775 Szilveszter Csollány 9,687 Ivan Ivankov 9,662 Hyppy Sergei Fedortšenko 9,581 Nikolai Kriukov 9,556 Adrian Ianculescu 9,437 Nojapuut Zhang Jinjing 9,775 Li Xiaopeng 9,737 Naoya Tsukahara 9,562 Rekki Jani Tanskanen 9,700 Jesús Carballo 9,675 Oleksandr Beresh 9,625 Joukkuekilpailu Jian Shen Li Xiaopeng Huang Xu Lu Yu-Fu Xiao Junfeng Zhang Jinjing 226,117 Ivan Ivankov Vitali Rudnitski Dimitri Kaspiarovitš Aleksander Šostak Ivan Pavlovski Aleksei Sinkevitš 221,568 Dimitri Vasilenko Aleksei Bondarenko Aleksei Voropajev Aleksei Nemov Jevgeni Ghukov Nikolai Krjukov 220,682 (*) Tasapisteissä paremmuus ratkaistiin karsinnan pisteiden perusteella. ===Naiset=== Teline Kultaa Kultaa Hopeaa Hopeaa Pronssia Pronssia Moniottelu Svetlana Horkina 38,636 Simona Amânar 38,587 Jelena Produnova 38,549 Hyppy Simona Amânar 9,712 Zhou Duan 9,606 Gina Gogean 9,600 Eritasonojapuut Svetlana Horkina 9,875 Meng Fei 9,800 Bi Wenjing 9,787 Puomi Gina Gogean 9,800 Svetlana Horkina 9,787 * Kui Yuanyuan 9,787 * Permanto Gina Gogean 9,800 * Svetlana Horkina 9,800 * Jelena Produnova 9,775 Joukkuekilpailu Simona Amânar Gina Gogean Alexandra Marinescu Claudia Presăcan Mirela Ţugurlan Corina Ungureanu 153,720 Svetlana Bahtina Jelena Dolgopolova Jelena Groševa Svetlana Horkina Jevgenija Kuznetsova Jelena Produnova 153,197 Bi Wenjing Kui Yuanyuan Liu Xuan Meng Fei Mo Huilan Zhou Duan 152,001 (*) Tasapisteissä paremmuus ratkaistiin karsinnan pisteiden perusteella. ==Mitalitaulukko== 1 4 1 2 7 2 3 5 3 11 3 2 4 3 9 4 1 1 1 3 5 1 0 0 1 1 0 0 1 1 0 0 1 1 0 0 1 9 0 2 0 2 10 0 1 0 1 0 1 0 1 12 0 0 2 2 13 0 0 1 1 0 0 1 1 ==Lähteet== *Miesten tulokset *Naisten tulokset Luokka:Telinevoimistelun maailmanmestaruuskilpailut Luokka:Vuoden 1997 urheilu Luokka:Lausannen urheilu
Sami Hynninen

Sami Hynninen (s. 18. maaliskuuta 1976 Lohja) on suomalainen muusikko ja taiteilija, joka tunnetaan parhaiten doom metal -yhtyeistä Reverend Bizarre, The Puritan ja Spiritus Mortis. Hänet palkittiin musiikillisista ansioistaan Somnium-stipendillä vuonna 2009. Vuonna 1998 kustannusyhtiö Sarjamafia julkaisi Hynnisen ensimmäisen sarjakuva-albumin Maaginen matka. Sittemmin Hynninen on tullut tunnetuksi erityisesti doom metal -taustaisten yhtyeiden, kuten Jex Thoth, levynkansitaiteilijana. Hynninen on kasvissyöjä, joka on viime vuosina puhunut julkisesti eläinten oikeuksien ja luonnonsuojelun ohella muun muassa rasismin ja seksismin vastaisuudestaan.Kuokkanen, Harri: "Inspiraationa ihmisen ja luonnon ristiriita." Sami Hynnisen haastattelu, Nuorten Luonto 3/2010. == Julkaisut == === Reverend Bizarre === * * Slice of Doom -demo (1999) * * * Reverend Bizarre / Ritual Steel -split (2003) * * Reverend Bizarre / Orodruin -split (2004) * * Minotauri / Reverend Bizarre -split (2004) * * * * * Mannhai / Reverend Bizarre -split (2006) * * * Reverend Bizarre / Kuolema -split (2008) * Reverend Bizarre / Rättö ja Lehtisalo -split(2008) * * Electric Wizard / Reverend Bizarre -split (2008) * Reverend Bizarre / Mr Velcro Fastener -split (2008) * * * Magick with Tears -kokoelma (2009) === KLV === * KLV / Viikate -split (1999) * Niin musta on maa -kokoelma (2008) === The Puritan === * The Puritan -EP (2006) * The Black Law -EP (2008) * Lithium Gates -Kokoelma (2008) === The Candles Burning Blue === * Candles Burning Blue -demo (1998) * Suruaika / The Candles Burning Blue -split (2000) * Alive Among the Dead -demo (2000) * Pearls Given To The Swine -demo (2000) * Pearls Given to the Swine (2001) === Armanenschaft === * Hag All All Hag -demo (2006) * Psychedelic Winter (2008) === Orne === * The Conjuration by the Fire (2006) * The Tree of Life (2011) === Azrael Rising === * Azrael Rising -EP (2008) * Anti-Gravity (2014) === Spiritus Mortis === * When the Wind Howled with a Human Voice -single (2009) * The God Behind the God (2009) * Spiritus Mortis / Fall of the Idols -split (2009) === Opium Warlords === * Live At Colonia Dignidad (2009) * We Meditate Under The Pussy In The Sky (2012) * Taste My Sword Of Understanding (2014) === Vironsusi / Forests of Old === * Neidonryöstäjä / White Lunar Light 7" (2012) === Kauko Röyhkä ja S. A. Hynninen === * Dekadenssi (2020) ===Vierailijana=== Artisti Kappale Albumilta Vuosi Spiritus Mortis Rise from Hell Spiritus Mortis 2004 Swallow the Sun Solitude Forgive Her... 2005 Slugathor - Circle of Death 2006 Loinen Talvisaatana Loinen 2007 Loinen Syntinen Paska Loinen 2007 Witchtiger Electric Funeral Burned Alive 2008 Wreck of the Hesperus The Holy Rheum (II - Hologram Law) Light Rotting Out 2011 == Lähteet == == Aiheesta muualla == * Sami Hynninen Discogs-tietokannassa. * Sami Hynninen – Metallimuusikon matka Mikä- Mikä-Maahan Yle 01.03.2016. * LÄHETYS XIV: Vieraana Sami Albert Hynninen Radio Wyrd. Luokka:Suomalaiset metallimusiikin basistit Luokka:Suomalaiset metallimusiikin laulajat Luokka:Suomalaiset sarjakuvantekijät Luokka:Vuonna 1976 syntyneet Luokka:Elävät henkilöt
Phases

Phases on kitaristi Petteri Sariolan toinen albumi. Se julkaistiin 7. lokakuuta 2009. Kaikki kappaleet ovat Sariolan kirjoittamia lukuun ottamatta kappaleita "Odysseus" ja "Rubik's Cube", jotka Sariola on tehnyt yhdessä veljensä Jyri Sariolan kanssa. Jyri Sariola on myös tuottanut, nauhoittanut ja miksannut albumin. Lisäksi hän soittaa muutamissa kappaleissa rumpuja ja kosketinsoittimia. Albumilla vierailevat myös basisti Doug Wimbish (kappaleissa "Distorted" ja "Sailing") ja Heini Ikonen, joka laulaa taustoja useissa kappaleissa. == Kappaleet == # # # # # # # # # # # # == Arvostelut == * Desibeli.net: Desibeli.net: Levyarvio * Soundi: Soundi: Levyarvio == Lähteet == Luokka:Vuoden 2009 albumit Luokka:Petteri Sariolan albumit
Spiritus Mortis

Spiritus Mortis on Alavudella vuonna 1987 perustettu doom- ja heavy metal -yhtye. ==Historia== Spiritus Mortis perustettiin vuonna 1987, joten sitä voidaan kutsua Suomen ensimmäiseksi doom metal -yhtyeeksi. Perustajajäsenet olivat Teemu ja Jussi. Aluksi yhtyeen nimi oli Rigor Mortis, mutta se vaihdettiin, koska sen niminen yhtye oli jo olemassa. Ensimmäinen pitkäsoitto Spiritus Mortis julkaistiin kuitenkin vasta vuonna 2004. Seuraava levy Fallen julkaistiin vuonna 2006. Vuonna 2009 yhtyeeseen liittyi Sami Hynninen, ja kolmannen levyn The God Behind the God julkaisi Firebox Records. == Jäsenet == * Kimmo Perämäki – laulu * Jussi Maijala – kitara * Kari Lavila – kitara * Teemu Maijala – basso * Markus Kuula – rummut === Entiset jäsenet === * Jarkko Seppälä – rummut * Sami Hynninen – laulu * Veli-Matti Yli-Mäyry – rummut * VP Rapo – rummut, kitara * Tomi Murtomäki – laulu * Vesa Lampi – laulu ==Diskografia== === Studioalbumit === * * * * * * === Split-albumit === * * * * === Singlet === * === Demot === * * * * * * * * == Lähteet == == Aiheesta muualla == * Kotisivut * Luokka:Suomalaiset metalliyhtyeet Luokka:Suomalaiset doom metal -yhtyeet
Red River Floodway

Red River Floodway on vuonna 1969 valmistunut tulvakanava Winnipegissä, Kanadassa. Kanavan tarkoituksena on suojella Winnipegin kaupunkia Redjoen lähes vuosittaisilta tulvilta. Floodway on kaupungin itäpuolitse kulkeva 47 kilometriä pitkä pengerretty kanava, jonne voidaan ohjata tulvavesiä, korkeimmillaan 1 700 m³ sekunnissa. Kanava rakennettiin vuonna 1950 tapahtuneen suurtulvan jälkeen. Päätöksen kanavan rakentamisesta teki Progressive Conservative Party -puolueeseen kuuluva Manitoban pääministeri Dufferin Roblin. Hänen vastustajansa kutsuivat kanavaa halventavasti "Duffin ojaksi" (). Kanava valmistui vastustuksesta huolimatta aikataulun mukaisesti maaliskuussa 1968 ennakoitua halvemmilla kustannuksilla. Sitä on käytetty tulvan torjumiseen ainakin kaksikymmentä kertaa vuoteen 2009 mennessä. Kanava on estänyt arviolta 10 miljardin dollarin arvosta tulvavahinkoja. Aikaisemmin käytetty pilkkanimi "Duffin oja" on edelleenkin käytössä, mutta nykyisin sillä on positiivinen merkitys. == Historia == Vuoden 1950 tuhoisan suurtulva jälkeen kaupunki päätti, ettei samanlainen katastrofi saisi tapahtua uudelleen ja päätti 6. elokuuta 1962 rakentaa tulvakanavan kaupungin itäpuolelle. Kanava aiheutti eripuraa kansalaisten ja poliitikkojen keskuudessa projektin suuruudesta johtuen. Tulvaväylän rakentaminen oli maailman toiseksi suurin maansiirto-operaatio Panaman kanavan jälkeen. Kanavan kokonaiskustannukset olivat 63 miljoonaa dollaria, joka silloisen rahanarvon huomioon ottaen oli huomattavan kallis projekti. == Tulvakanava ja sen laajennus == Tulvakanavan suuaukko sijaitsee Winnipegin eteläpuolella, jossa sijaitsevat myös Redjoen vedenkorkeutta säätelevät tulvaportit. Kanava kulkeen kaupungin itäpuolitse ja laskee jälleen takaisin Redjokeen kaupungin koillispuolella, Lockportin kylän lähettyvillä. Tulvakanavan lisäksi kaupungin halkovien jokien varsille rakennettiin erillisiä tulvavalleja ja vuonna 1997 kaupungin eteläpuolelle rakennettiin Brunkildin Z-valli (valli muodostaa monen kilometrin mittaisen suuren Z-kirjaimen) suojaamaan kaupunki, kun tulvaveden korkeus lähestyi tulvavallien huippuja. Vuonna 2003 Winnipegin kaupunki päätti laajentaa tulvakanavaa. Laajennetun kanavan on tarkoitus suojella kaupunkia keskimäärin kerran 700:ssa vuodessa tapahtuvalta tulvalta ja kuljettaa tulvavesiä 4 000 m³/s. Alkuperäinen kanava pystyi suojaamaan kaupunkia kerran 90:ssä vuodessa sattuvalta tulvalta ja pystyi kuljettamaan tulvavesiä 1 700 m³/s. Kanavan laajennus päätettiin suorittaa leventämällä uomaa, koska syventämisen pelättiin aiheuttavan ongelmia alueen pohjavesille. Laajennuksen kustannusarvio on noin 665 miljoonaa dollaria ja sen on määrä valmistua vuonna 2010. == Tunnustus == 4\. heinäkuuta 2008 International Association of Macro Engineering Societies luokitteli Red River Floodwayn yhdeksi nyky-maailman kuudestatoista tekniikan ihmeestä. ==Lähteet== Luokka:Kanadan kanavat Luokka:Winnipegin rakennukset ja rakennelmat
Fred Stanfield

Frederick William Stanfield (4. toukokuuta 1944 Toronto, Ontario, Kanada – 13. syyskuuta 2021) oli kanadalainen jääkiekkoilija, pelipaikaltaan vasen laitahyökkääjä. Stanfield pelasi 14 kautta NHL:ssä vuosina 1964–1979 ja edusti Chicago Blackhawksia, Boston Bruinsia, Minnesota North Starsia ja Buffalo Sabresia. Bostonissa Stanfield voitti vuosina 1970 ja 1972 Stanley Cupin. Stanfield teki jokaisella kuudella Bostonissa pelaamallaan kaudella vähintään 20 maalia runkosarjassa. Paras kausi Stanfieldille oli 1971–1972, kun hän pelasi 78 runkosarjan ottelua ja teki niissä tehopisteet 23+56=79. Stanfield pelasi Stanley Cup -finaaleita myös kaudella 1974–1975, mutta hänen joukkueensa Buffalo Sabres hävisi finaalit Philadelphia Flyersille. Stanfield pelasi NHL-uransa jälkeen vielä yhden kauden AHL:n Hershey Bearsissa, ennen kuin lopetti uransa vuonna 1979. Stanfield asui uransa jälkeen Buffalossa, jossa omisti huonekaluliikkeen. Stanfieldin veljet, Jack ja Jim ovat myös entisiä jääkiekkoilijoita. == Tilastot == 1961–62 St. Catharines Teepees OHA 49 11 15 26 0 — — — — — 1962–63 St. Catharines Black Hawks OHA 48 28 39 67 0 — — — — — 1963–64 St. Catharines Black Hawks OHA 56 34 75 109 0 — — — — — 1964–65 Chicago Black Hawks NHL 57 7 10 17 14 14 2 1 3 2 1965–66 St. Louis Braves CHL 24 7 11 18 2 — — — — — 1965–66 Chicago Black Hawks NHL 39 2 2 4 2 5 0 0 0 2 1966–67 St. Louis Braves CPHL 37 20 21 41 10 — — — — — 1966–67 Chicago Black Hawks NHL 10 1 0 1 0 1 0 0 0 0 1967–68 Boston Bruins NHL 73 20 44 64 10 4 0 1 1 0 1968–69 Boston Bruins NHL 71 25 29 54 22 10 2 2 4 0 1969–70 Boston Bruins NHL 73 23 35 58 14 14 4 12 16 6 1970–71 Boston Bruins NHL 75 24 52 76 12 7 3 4 7 0 1971–72 Boston Bruins NHL 78 23 56 79 12 15 7 9 16 0 1972–73 Boston Bruins NHL 78 20 58 78 10 5 1 1 2 0 1973–74 Minnesota North Stars NHL 71 16 28 44 10 — — — — — 1974–75 Minnesota North Stars NHL 40 8 18 26 12 — — — — — 1974–75 Buffalo Sabres NHL 32 12 21 33 4 17 2 4 6 0 1975–76 Buffalo Sabres NHL 80 18 30 48 4 9 0 1 1 0 1976–77 Buffalo Sabres NHL 79 9 14 23 6 5 0 0 0 0 1977–78 Buffalo Sabres NHL 57 3 8 11 2 — — — — — 1978–79 Hershey Bears AHL 50 19 41 60 4 — — — — — NHL yhteensä 914 211 405 616 134 106 21 35 56 10 == Lähteet == * * === Viitteet === Luokka:Kanadalaiset jääkiekkoilijat Luokka:Vuonna 1944 syntyneet Luokka:Vuonna 2021 kuolleet
Brian Sutter

Brian Louis Allen Sutter (s. 7. lokakuuta 1956 Viking, Alberta, Kanada) on uransa lopettanut kanadalainen jääkiekkoilija, pelipaikaltaan vasen laitahyökkääjä. Brianin veljet Ron, Rich, Duane, Brent ja Darryl olivat myös jääkiekkoilijoita, jotka kaikki pelasivat urallaan NHL:ssä. == Ura == St. Louis Blues varasi Sutterin vuoden 1976 NHL:n varaustilaisuudessa toisella kierroksella varausvuorolla 20. Sutter teki NHL-debyyttinsä kaudella 1976–1977, kun hän pelasi St. Louisissa 35 ottelua runkosarjassa tehopisteillä 4+10=14. Sutter pelasi koko 12 kautta kestäneen NHL-uransa St. Louisissa. St. Louis Blues on jäädyttänyt Sutterin pelinumeron 11. Sutter pelasi NHL:n tähdistöottelussa vuosina 1982, 1983 ja 1985. ===Valmentajana=== Peliuran päättymisen jälkeen Sutter oli kaudet 1988–1992 St. Louisin päävalmentaja ja voitti vuonna 1991 parhaan valmentajan palkinnon Jack Adams Awardin. Kausina 1992–2004 Sutter valmensi NHL:ssä Boston Bruinsia, Calgary Flamesia ja Chicago Blackhawksia. 12\. heinäkuuta 2007 Brian Sutter nimitettiin WHL:n Red Deer Rebelsin päävalmentajaksi. Paikka vapautui, kun hänen veljensä Brent Sutter siirtyi NHL:n New Jersey Devilsin valmentajaksi. 24\. maaliskuuta 2008 Sutter jätti paikkansa Red Deerin valmentajana henkilökohtaisten syiden takia. == Tilastot == Runkosarja Pudotuspelit Kausi Joukkue Sarja O M S Pts RM O M S Pts RM 1972–73 Red Deer Rustlers AJHL 51 27 40 67 54 — — — — — 1973–74 Red Deer Rustlers AJHL 59 42 54 96 139 — — — — — 1974–75 Lethbridge Broncos WCHL 53 34 47 81 134 6 0 1 1 39 1975–76 Lethbridge Broncos WHL 72 36 56 92 233 7 3 4 7 45 1976–77 Kansas City Blues CHL 38 15 23 38 47 — — — — — 1976–77 St. Louis Blues NHL 35 4 10 14 82 4 0 1 1 14 1977–78 St. Louis Blues NHL 79 9 13 22 123 — — — — — 1978–79 St. Louis Blues NHL 77 41 39 80 165 — — — — — 1979–80 St. Louis Blues NHL 71 23 35 58 156 3 0 0 0 4 1980–81 St. Louis Blues NHL 78 35 34 69 232 11 6 3 9 77 1981–82 St. Louis Blues NHL 74 39 36 75 239 10 8 6 14 49 1982–83 St. Louis Blues NHL 79 46 30 76 254 4 2 1 3 10 1983–84 St. Louis Blues NHL 76 32 51 83 162 11 1 5 6 22 1984–85 St. Louis Blues NHL 77 37 37 74 121 3 2 1 3 2 1985–86 St. Louis Blues NHL 44 19 23 42 87 9 1 2 3 22 1986–87 St. Louis Blues NHL 14 3 3 6 18 — — — — — 1987–88 St. Louis Blues NHL 76 15 22 37 147 10 0 3 3 49 NHL yhteensä 779 303 333 636 1786 65 21 21 42 249 == Lähteet == * * Luokka:Kanadalaiset jääkiekkoilijat Luokka:Kanadalaiset jääkiekkovalmentajat Luokka:St. Louis Bluesin varaamat pelaajat Luokka:Jack Adams Award -voittajat Luokka:Vuonna 1956 syntyneet Luokka:Elävät henkilöt
HMS Birmingham (1913)

HMS Birmingham oli Britannian kuninkaallisen laivaston Birmingham-luokan kevyt risteilijä, joka palveli ensimmäisessä maailmansodassa. == Valmistus == Alus tilattiin osana vuoden 1911 laivasto-ohjelmaa Elswickistä Armstrong Whitworthilta, missä köli laskettiin 10. kesäkuuta 1912. Alus laskettiin vesille 7. toukokuuta 1913 ja otettiin palvelukseen helmikuussa 1914. == Palvelus == Palvelukseen otettaessa alus liitettiin Suuren laivaston 1. risteilijäviirikköön. Alus vieraili kesäkuussa 1914 laivaston mukana Kielissä.Conway's s. 54 Aluksen miehistö havaitsi 9. elokuuta 1914 Fair Islen edustalla Saksan keisarikunnan laivaston sukellusveneen SM U-15, josta kuului kovaa kilkettä aivan niin kuin korjattaessa. Risteilijä avasi tulen osumatta sukellusveneeseen. Sukellusveneen aloittaessa sukeltamisen risteilijä törmäsi siihen leikaten sen kahtia. SM U-15 upposi miehistöineen ollen samalla ensimmäinen ensimmäisessä maailmansodassa upotettu sukellusvene. Vielä saman kuukauden aikana risteilijä upotti kaksi saksalaista kauppalaivaa. Se otti osaa Helgolandin taisteluun 28. elokuuta sekä Doggermatalikon taisteluun tammikuussa 1915. Helmikuussa 1915 alus siirrettiin 2. risteilijäviirikön lippulaivaksi. Alus hyökkäsi 18. kesäkuuta tuloksetta sukellusvenettä vastaan. Se osallistui viirikön mukana Skagerrakin taisteluun, jossa alus kärsi sirpalevaurioita öisen taistelun aikana. Sodan päätyttyä Birmingham oli 6. risteilijäviirikön lippulaivana 1919-1920, minkä jälkeen se siirrettiin Noren reserviin pariksi vuodeksi. Alus palautettiin marraskuussa 1923 palvelukseen Afrikan asemalle, missä se vapautti HMS Lowestoftin 6. risteilijäviirikön lippulaivan tehtävästä. Alus oli ulkomailla, kunnes se myytiin 1931. Alus saapui 12. maaliskuuta Wardin Pembroken telakalle romutettavaksi. ==Lähteet== * * ===Viitteet=== Luokka:Kuninkaallisen laivaston Town-luokan risteilijät (1910) Luokka:Armstrongin valmistamat alukset Luokka:Yhdistyneen kuningaskunnan ensimmäisen maailmansodan risteilijät
Hapsumanukki

Hapsumanukki (Phonygammus keraudrenii) on Australiassa, Indonesiassa ja Papua- Uudessa-Guineassa tavattava paratiisilintuihin kuuluva varpuslintu. == Tunnistaminen == Kooltaan hapsumanukki on 27-32 cm. Molempien sukupuolten höyhenpuku on väritykseltään musta. Valosta riippuen höyhenpuku kimaltelee sinivihreän ja violetin eri sävyissä. Linnun päälaella on hiusmaisia höyheniä, jotka ovat koiraalla pidemmät kuin naaraalla. Hiusmaisia höyheniä on myös niskassa. Silmät ovat lajilla väriltään punaiset. Hapsumanukin pyrstö on pitkä ja pyöreäpäinen. Lajin ääni on kuuluva trumpettimainen töräytys. == Levinneisyys ja elinympäristö == Hapsumanukkia tavataan Pohjois-Australiasta Cape Yorkin niemimaan kärjestä, Papua-Uudesta-Guineasta ja Indonesiaan kuuluvilta Arusaarilta. Lajin elinympäristöä ovat luonnontilaiset trooppiset sademetsät alankomailla ja vuorten rinteillä. Lintua tavataan metsistä, jotka sijaitsevat 200-2 000 metrin korkeudella merenpinnasta. == Pesiminen ja ravinto == Hapsumanikin pesimäkausi kestää lokakuusta helmikuulle. Koiraat valtaavat pesimisreviirin ja yrittävät houkutella naaraita trumpettimaisilla törähdyksillään. Lajin pesä on kuppimainen ja naaras munii yhdestä kahteen munaa. Hapsumanikki pesii usein mustahuiluvaristen (Cracticus quoyi) pesien läheisyydessä. Hapsumanikin ravinto koostuu hedelmistä, erityisesti viikunoista, siemenistä ja hyönteisistä. == Lähteet == Luokka:Paratiisilinnut
Baltis Vallis

Baltis Vallis on suuri mutkitteleva uurrelaakso Venuksessa. Se on 1–3 kilometriä leveä ja yli 7000 kilometriä pitkä, ja se on pisin tunnettu uurrelaakso aurinkokunnassa. Sen uskotaan syntyneen laavavirran kovertamana. Neuvostoliiton Venera 15 ja 16 -luotaimet löysivät Baltis Vallis -laakson vuonna 1983. Luokka: Venus